gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl es gl gl gl gl gl gl gl gl gl gl de en sv fr de de it gl gl gl gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "Meu osiño, meu candidato", a campaña tamén se pon a cen
Luns, segunda feira, 26 de setembro de 2022
Quédanche dez días para 'quentar' o teu microrrelato erótico. Até agora recibimos case douscentos, que compiten por gañar e viaxar a Venecia.
O certame de microrrelatos eróticos organizado por Vieiros e a Secretaría Xeral de Política Lingüística está a ser un éxito dende que se abriu a convocatoria. Continuamos recibindo textos, ao redor de dez por día, sumando xa máis de 175. O prazo continúa aberto até o 10 de marzo, momento en que o xurado comezará a examinar os relatos recibidos.
O erotismo é un tema moi amplo, presente en todos os aspectos da vida, e entre os case douscentos textos hai xa case de todo, dende as creacións máis directas, até aquelas máis poéticas, nas que a sensualidade disfrázase, presentándose a través de símbolos os referencias: ABÁTEME tépeda coa lava doce de molengas amoras que ferve na cova de lapas en que me adentro ou Envoltos no bochorno,incontibles,fruíndo as peles,pasando a formar parte do entorno coloidal.
Descríbese o acto sexual con mestría e variedade: Succión dos meus beizos na túa erecta virilidade. O son das sabas, remexidas polos nosos corpos frenéticos, acoplándose. (...) Despois a Calma, nalgúns casos cun gran sentido do ritmo: e tes tempo para saborear e morder as miñas pestañas e vai e ven e vai e volve e vai e vaite e ven e voume
O sexo na campaña electoral
Tamén a campaña electoral e a política entra nos microrrelatos eróticos: Tesme que facer caso, meu neno, son o teu asesor, oiches? meu osiño, meu candidato. Ou por exemplo nestoutro: Lámbeme a ría de Vigo. Pousa o bico da túa lingua viva no Morrazo e recítame as 500 páxinas do Sempre. Penétrame polas Portelas e mórdeme en cada cume do Xistral. Déitame na bandeira, aberta de pernas e brazos, eu toda vermella e trebéllame, meu patriota, enriba do branco e azul.
Tamén aparece a lingua, a lingüistica e a morfolinguïstica: Así, a monte, cos teus rotacismos, as túas gheadas faringais, os teus seseos predorsais, os teus xes despalatalizados, as túas síncopas. Non deixes nada fóra.
Ou a situación das marisqueiras: Son unhas trinta e todas locen os seus fermosos, redondos traseiros. Dobradas pola cintura, coas pernas un pouco abertas, rabuñan na area cu en pompa. As marisqueiras, na beira do mar, apañan ameixas pintas. O home sementa a area.
Houbo quen experimentou co gíglico, como fixera Cortázar en Rayuela: Completamente buados, gulpámonos a gusto. Criscrós por aquí, fruifrás por alá, sisiamos ata achufar o trusco. Entón foi un murmur e un globglob e un lup lup e vinivai, e todo se silibou por xunto ata que iiiiiiiiish... aaaaaaah. E tamén hai que preferiu investigar os sons do sexo, no canto das palabras: Sigh! Hmmmm Grrrrr Mmmm Wow! Uau! Ai-ai! Slurp! Hum! Así? Si... Aquí? Siiii!
Anímate e participa ti tamén
Chegamos ao relato número 69
A papuxa, o pispilete e o chíquele-chíquele
Ferve a rede con Vieiros
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto